Landbou skitter by uitstaltoekennings - ProAgri
by spesialisskrywer 7th February 2018, 11:41 am 70 Views Comments Off on Landbou skitter by uitstaltoekennings
Johan Ehlers (hoof uitvoerende beampte), Ann Dalton (geleentheidsbestuurder) en Hugo Lochner (president), almal van Agri-Expo, by die ROAR-toekennings vir die 2017 SA Kaasfees en Agri-Expo Livestock.
‘n Wen vir landbou. Só beskryf die landbougenootskap, Agri-Expo, hulle uitsonderlike prestasie by vanjaar se ROAR-uitstalbedryftoekennings.
Die gewilde Suid-Afrikaanse Kaasfees sowel as Agri-Expo Livestock is beide met gesogte toekennings, onderskeidelik as Beste Verbruikersuitstalling en Beste Handel-en-Verbruikersuitstalling (albei vir uitstallings groter as 12 000 m2 ), vereer. Die toekenningsaand is op 1 Februarie 2018 deur AAXO (Association of African Exhibition Organisers) in samewerking met EXSA (Exhibition Association of Southern Africa) aangebied.
Agri-Expo bied die SA Kaasfees die afgelope 16 jaar en Agri-Expo Livestock die afgelope vier jaar aan. Volgens Johan Ehlers, hoof uitvoerende beampte van Agri-Expo, is hierdie erkenning deur kenners in die uitstalbedryf nie net ‘n pluimpie vir Agri-Expo wat gehalte-geleenthede vir die verbruiker aanbied nie, maar ook bevestiging van die landbousektor en agri-prosesseringsbedryf se gehalteprodukte sowel as die hoë standaard van uitstallings deur landbou-instansies.
Volgens AAXO was daar vanjaar ‘n rekordgetal inskrywings van uitstaande gehalte. Die beoordelaars sluit leiers en kundiges in die bedryf in, naamlik Talita Myburg (bemarkingshoof, Grey Advertising), Chantal Riley (bemarkingsbestuurder, Clockwork Media), Clinton Souter, (nasionale verkoopsbestuurder, Franke), Charlene Olivier (kreatiewe direkteur AMEA, Grey Group), Atul Todi (medestigter en JUB, 10times), Lance Gibbons (uitgewer-redakteur, Film Event Media), Tom Hall (redakteur, Exhibition World) en Joey Pather (HUB, GIGEC China).
Bron: Isabeau Botha, Korporatiewe Kommunikasiebestuurder, Agri-Expo
Agri-Expo livestocklandbouROAR-uitstalbedryftoekenningsSuid-Afrikaanse Kaasfees
Previous article KCM plc announces partnership to implement scalable agribusiness alongside its copper mining operations in Zambia